input: నీ కోసం మళ్లీ పుట్టి పెరగాలనుంది నేనెవరో చెప్పాలనుంది నాతో కెరటాలు కొట్టుకుంటున్నాయి ఏదో ప్రచ్ఛాయ నన్ను వెంటాడుతోంది నాకే అర్థంకాని సంగతులు నన్ను కలవరపెడుతున్నాయి నీ కోసం అమృతం తాగాలనుంది ఏవో తెరలు తొలిగిపోతున్నాయి నీవు 'ఇక వుంటాను' అన్నాక కూడా నేను నీ పేరు పెట్టి పిలుస్తాను హఠాత్తుగా విద్యుత్ పోయినట్టుగా మాట ఆపేసెయ్యడమే సరైనది నా కలత తీరి నిద్ర వస్తుంటుంది చల చల్లగా మెల్ల మెల్లగా నా మాలిన్యాన్నంతటినీ కడిగేసుకోవాలేమో!
target: శివలెంక రాజేశ్వరి అముద్రిత కవిత.........   నీ కోసం